CELEX: 22005D0131
Language: sl
Date: 2005-10-21 00:00:00
Title: Sklep Skupnega odbora EGP št. 131/2005 z dne  21. oktobra 2005  o spremembi Priloge II (Tehnični predpisi, standardi, preskušanje in certificiranje) k Sporazumu EGP

19.1.2006   
            
            
               SL
            
            
               Uradni list Evropske unije
            
            
               L 14/18
            
         
      SKLEP SKUPNEGA ODBORA EGP
   
   št. 131/2005
   z dne 21. oktobra 2005
   o spremembi Priloge II (Tehnični predpisi, standardi, preskušanje in certificiranje) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga II k Sporazumu je bila spremenjena s Sklepom Skupnega odbora EGP št. 116/2005 (1).
            
         
               (2)
            
            
               Uredbo (ES) št. 273/2004 Evropskega parlamenta in Sveta z dne 11. februarja 2004 o predhodnih sestavinah pri prepovedanih drogah (2) je treba vključiti v Sporazum.
            
         
               (3)
            
            
               Uredba (ES) št. 273/2004 razveljavlja Direktivo Sveta 92/109/EGS (3), ki je vključena v Sporazum in jo je zato treba v okviru Sporazuma razveljaviti –
            
         SKLENIL:
   Člen 1
   Poglavje XIII Priloge II k Sporazumu se spremeni:
   
               1.
            
            
               Za točko 15w (Direktiva 2004/23/ES Evropskega parlamenta in Sveta) se doda naslednja točka:
               
                           „15x.
                        
                        
                           
                              32004 R 0273: Uredba (ES) št. 273/2004 Evropskega parlamenta in Sveta z dne 11. februarja 2004 o predhodnih sestavinah pri prepovedanih drogah (UL L 47, 18.2.2004, str. 1).
                           Za namen tega sporazuma veljajo določbe te uredbe z naslednjimi prilagoditvami:
                           
                                       (a)
                                    
                                    
                                       Besedilo člena 11(2) se ne uporablja.
                                    
                                 
                                       (b)
                                    
                                    
                                       Člen 15 se sklicuje na odbor, ustanovljen s členom 10 Uredbe (EGS) št. 3677/90. Ko se odbor ukvarja z zadevami, ki jih pokriva ta uredba, države Efte v celoti sodelujejo v delu odbora, vendar nimajo pravice voliti.“
                                    
                                 
                     
         
               2.
            
            
               Besedilo točke 15f (Direktiva Sveta 92/109/EGS) se črta.
            
         Člen 2
   Besedili Uredbe (ES) št. 273/2004 v islandskem in norveškem jeziku, ki se objavita v Dopolnilu EGP k Uradnemu listu Evropske unije, sta verodostojni.
   Člen 3
   Ta sklep začne veljati 22. oktobra 2005, pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (4).
   Člen 4
   Ta sklep se objavi v oddelku EGP in Dopolnilu EGP Uradnega lista Evropske unije.
   
      V Bruslju, 21. oktobra 2005
      
         
            Za Skupni odbor EGP
         
         
            Predsednik
         
         Njegova presvetla visokost princ Nikolaus von LIECHTENSTEIN
         
      
   
   
      (1)  UL L 339, 22.12.2005, str. 18.
   
      (2)  UL L 47, 18.2.2004, str. 1.
   
      (3)  UL L 370, 10.12.1992, str. 76.
   
      (4)  Navedena ni nobena ustavna zahteva.